CELEX: 62008TN0206
Language: da
Date: 2008-06-09 00:00:00
Title: Sag T-206/08: Sag anlagt den 9. juni 2008 — Spanien mod Kommissionen

2.8.2008   
            
            
               DA
            
            
               Den Europæiske Unions Tidende
            
            
               C 197/29
            
         Sag anlagt den 9. juni 2008 — Spanien mod Kommissionen
   (Sag T-206/08)
   (2008/C 197/51)
   Processprog: spansk
   Parter
   
      Sagsøger: Kongeriget Spanien (ved F. Díez Moreno, som befuldmægtiget)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Annullation af Kommissionens beslutning af 8. april 2008 (2008/321/EF) om udelukkelse fra EF-finansiering af visse udgifter, som medlemsstaterne har afholdt for Den Europæiske Udviklings- og Garantifond for Landbruget (EUGFL), Garantisektionen, og Den Europæiske Garantifond for Landbruget (EGFL), for så vidt som den omfatter korrektioner, der påvirker Kongeriget Spanien, og som er en følge af to undersøgelser vedrørende vinproduktionskapaciteten (VT/VI/2002/14 og VT/VI/2006/09), på i alt 54 949 195,80 EUR, som følger af anvendelsen af en fast korrektion på 10 % af alle de udgifter, som var anmeldt tidligere som forbunden støtte.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Den udelukkelse fra EF-finansiering, der berører Spanien i nærværende sag, følger af to undersøgelser vedrørende vinproduktionskapaciteten (VT/VI/2002/14 og VT/VI/2006/09), der som grundlag for beregning af den finansielle korrektion anvender de udgifter, der blev anmeldt af Spanien for alle de støtteforanstaltninger, med hensyn til hvilke de produkter, som er resultatet af ulovlige parceller af vindyrkningsarealer i regnskabsårene 2003 og 2004, kunne konkurrere om, på i alt 54 949 195,80 EUR (en fast korrektion på 10 % af alle de udgifter, der var anmeldt tidligere som forbunden støtte, for så vidt angår manglende kontrol af forbuddet på ethvert vindyrkningsareal).
   Kongeriget Spanien anfægter den finansielle korrektion, idet det anser den for at være ubegrundet og uforholdsmæssig af følgende grunde:
   
               —
            
            
               Den foreslåede korrektion er behæftet med en begrundelsesmangel.
            
         
               —
            
            
               De spanske kontrolmyndigheders korrekte gennemførelse af kontroller af afsløringen af ulovlige vindyrkningsarealer i regnskabsårene 2003 og 2004.
            
         
               —
            
            
               Kommissionens tjenestegrenes manglende gennemførelse af de fremgangsmåder, der er fastsat i forbindelse med afslutning af regnskaber.
            
         
               —
            
            
               Uhensigtsmæssigheden i at anvende resultaterne af den undersøgelse, der blev gennemført i 2002.
            
         
               —
            
            
               Afvisningen af at ekstrapolere de selvstyrende regioner, der ikke blev besøgt, fra den foreslåede korrektion.
            
         
               —
            
            
               Manglen på tekniske argumenter til støtte for den foreslåede procentsats: diskriminerende elementer i de forskellige administrative bestemmelser.